VIDEO: 'विराट भाई' की फिटनेस की कायल है टीम इंडिया की यूथ ब्रिगेड, कही यह बात..  
कहा, विराट और रोहित भाई की फिटनेस प्रेरणा देती है
जो फिटनेस कार्यक्रम हमें दिया गया, उसे फॉलो करते हैं
इससे हमें सर्वश्रेष्‍ठ प्रदर्शन करने में मदद मिलती है
टीम इंडिया (Team India)की यूथ ब्रिगेड कप्‍तान विराट कोहली (Virat Kohli) की फिटनेस के कायल हैं. यूथ ब्रिगेड के सदस्‍य कुलदीप यादव (Kuldeep Yadav), शुभमन गिल (Shubman Gill)और खलील अहमद (Khaleel Ahmed)ने कहा कि विराट भाई और रोहित भाई जैसे सीनियर की फिटनेस उन्‍हें प्रेरणा देती है. तीनों खिलाड़ि‍यों ने स्पिन गेंदबाज युजवेंद्र चहल (Yuzvendra Chahal) से बात करते हुए यह विचार जताए. चहल के साथ इन तीनों युवा खिलाड़ि‍यों की बातचीत का वीडियो BCCI टीवी पर डाला गया है. स्पिन गेंदबाजी में टीम के अपने सहयोगी युजवेंद्र चहल से बातचीत में कुलदीप ने इंटरनेशनल क्रिकेट में तेजी से उभरने का श्रेय टीम के कड़े फिटनेस कार्यक्रम को दिया.
कुलदीप यादव ने युजवेंद्र चहल से कहा, 'जब आप नहीं खेलते तो कुछ कमी खलती है'
MUST WATCH: On our latest episode of Chahal TV, we talk to #TeamIndia's young brigade with @ImRo45 donning cameraman duties & our host & dost @yuzi_chahal behind the - by @RajalArora
Full Video Link https://t.co/pLLieJ4HlKpic.twitter.com/a41Iwco9JK
टीम इंडिया के इस 'चाइनामैन' ने कहा,‘ऐसा नहीं है कि मैं बहुत वर्जिश करता हूं. मैं उस फिटनेस कार्यक्रम को फॉलो करता हूं जो हमें दिया गया है. इससे हमें काफी मदद मिली है.'उन्होंने कहा,‘रोहित भाई, विराट भाई जैसे सीनियरों ने युवाओं को काफी प्रेरित किया है. उनकी फिटनेस देखकर हमें लगता है कि हमें भी अपना सर्वश्रेष्ठ प्रदर्शन करना चाहिए.' बाएं हाथ के तेज गेंदबाज खलील अहमद ने कहा,‘आपको कभी भी खेलने का मौका मिल सकता है लिहाजा फिट रखना जरूरी है. व्यायाम की इसमें अहम भूमिका होती है. इसकी वैसी हीआदत होनी चाहिये जैसी सुबह उठकर ब्रश करने की होती है.'बल्‍लेबाज शुभमन गिल ने कहा,‘हम फिटनेस शेड्यूल को फॉलो करके खुद को फिट रखे हुए हैं.इस टीम का हिस्सा बनकर मैं बहुत खुश हूं.'
विराट कोहली से इस मामले में बात करना चाहते हैं टीम इंडिया में शामिल किए गए शुभमन गिल